કિચનની દીવાલ પર જુદા-જુદા બ્રાઇટ કલરની પ્લેટ્સ લગાવી શકાય, આ માટે કાચ કરતાં પ્લાસ્ટિકની પ્લેટ્સ વાપરી શકાય જે કાચની કે ડિઝાઇનવાળી પ્લેટ કરતાં સસ્તી મળી રહે છે. આવી ફૅન્સી પ્લેટને એક જૂના લોખંડના સ્ટૅન્ડ પર લગાવો. જો તમારું કિચન થીમ-બેઝ્ડ હોય તો ડેકોરેશન માટેની પ્લેટ એ થીમને ધ્યાનમાં રાખીને પસંદ કરી શકાય. ફ્લોરલ ડિઝાઇન, કૅટ કે કાટૂર્નની ડિઝાઇનવાળી જુદા-જુદા રંગોની પ્લેટ ગ્રુપમાં રાખીને સજાવી શકાય. ફક્ત ગોળને બદલે ચોરસ, ત્રિકોણ, ફ્લાવર જેવા શેપની પ્લેટ્સ પણ સારી લાગશે.